tromaktiko: Κύπρος: Φυλάκιση 9 μηνών για την καθαρίστρια του νοσοκομείου που έβαζε ούρα στο νερό συναδέλφων της
Το Επαρχιακό δικαστήριο Αμμοχώστου επέβαλε ποινή φυλάκισης 9 μηνών στη καθαρίστρια του...
Γενικού Νοσοκομείου Αμμοχώστου που έβαζε ούρα στο νερό συναδέλφων της.
Τότε, τον Αύγουστο του 2015 αφορμή για να αποκαλυφθεί το απίστευτο περιστατικό ήταν οι συχνές αδιαθεσίες μελών του προσωπικού του Νοσοκομείου, με ζαλάδες, πόνους στη κοιλιά και εμετούς. Τα συμπτώματα αυτά θορύβησαν την διοίκηση του νοσηλευτηρίου, η οποία αποφάσισε να διερευνήσει το θέμα και τοποθέτησε κλειστό κύκλωμα παρακολούθησης.
Πολύ σύντομα διαπίστωσε ότι μια 55χρονη καθαρίστρια έριχνε υγρό στις φιάλες του νερού από το οποίο έπινε το προσωπικό.
Η υπόθεση καταγγέλθηκε στην Αστυνομία, και μέλη του ΤΑΕ Αμμοχώστου έσπευσαν στο νοσοκομείο για έρευνα, κατά την οποία εντόπισαν στην τσέπη της εν λόγω καθαρίστριας ένα μπουκάλι με υγρό.
Το υγρό στο μπουκάλι στάλθηκε στο Κρατικό Χημείο για ανάλυση, ενώ η καθαρίστρια φέρεται να αποκάλυψε, κατά την ανάκριση, ότι έριχνε στα μπουκάλια νερού των συναδέλφων της ούρα τα οποία περισυνέλεγε από τα αποχωρητήρια του νοσοκομείου.